Den Vest-Sjællandske Avis, 1819-05-01
Oversigt over Dagen udenlandske Nyheder. Den Svenske Regiering gaaer frem med megen Strenghed mod Contrabandeurerne og de Personer, som giøre sig skyldige i Underslæb ved Told væsnet, og den har i den Anledning publiceret en nye Forordning, som træder i Kraft fra 1ste Juli af; ifølge hvilken Overtræderen af Toldforordningen bliver straffet med Tugthuusstraf fra 8 Maaneder og til 3 Aar, naar Varenes Værd beløber sig høiere end til 400 Bd.; hvilken Straf bliver skiærpet naar Forbrydelsen gientages. Enhver Defrandant berøves tillige sin Valgret, og hans Navn bekiendtgiøres i Rigstidenden. Jøder og Fremmede, som ingen Borgerret besidde, forvises Landet; ogsaa Kiøberne af contraband Gods, naar de ere vidende derom, straffes med Tabet deraf og en Mulkt af dets halve Værd. Alle Varer, som det er tilladt at sælge, skulle stemples; enhver har Tilladelse til at anholde contrabande Varer. Bevæbnede Krigskibe skulle krydse omkring ved Kysterne og forhindre Jndsmuglingen af contrabande Varer. – Med denne nye Lov mod Snighandelen er forbundet en nye, ikke mindre streng, Forordning, Skibsfarten angaaende, som skal tage sin Begyndelse fra næste Aar, hvoraf man venter sig vigtige Følger for Vexelcoursen, de indenlandske Fabriker og Kronens Jndkomster. Jnden- og udenlandske Skippere maae kun directe seile ind- og angive deres Ladning i 14 af Rigets Havne, alle andre Havne, hvori der maae giøres en foreløbig Anmeldelse, og hvori Ladningerne visiteres, ere nøie angivne. Straffen for Overtrædelse er fastsat til 500 Bkdl., eller 9 Maaneders Arrest; denne Forordning indeholder mange andre strenge Forholdsregler, som det er vigtigt for de Handlende at giøre sig bekiendte med. – J mange Stater tænker desuden Regieringerne meget alvorligt paa at ophielpe den indenlandske Jndustrie, og derved at befordre Statens Velfærd, saaledes har Kongen af Frankerige befalet, at der skal nedsættes i de Departementer, som udmærke sig ved store Jndustrie-Anlæg en Jury af 7 Fabrikantere, som skulle udmærke de Konstnere, som i de sidste 10 Aar have, ved Opfindelse og Anlæg, meest biedraget til at bringe Fabrikerne til en større Fuldkommenhed, i deres Departement, hvilke Personer Kongen vil forbeholde sig at belønne, ved den forestaaende Udstilling af Jndustrieprodukter. – J Nordamerika skulle Fabrikerne tage til i en høi Grad; det kan næsten ikke heller være andet, da Folket har samme Anlæg til Jndustrie som Englænderne, og da det er mindre besværet med Skatter; det mangler blot paa Menneskehænder, men denne Mangel afhielpes hver Dag ved de uhyre Flokke af Jndvandrende. Englænderen Palmer, som opholdt sig i Frie staterne i Aarene 1817 og 1818 paastaaer, at Amerikanerne have ikke allene naaet Englænderne i Maskineriet, men at de endog overgaae dem deri; de have ogsaa anvendt det paa deres Møller, med største Fremgang; han faae en Mølle, som kunde ugentlig formale 800 til 1000 Tønder. Meel, og som blot ved 7 Mand blev sat i Bevægelse. Jkke mindre forhausedes han over deres Skibsbyggerie; overalt paa Værfterne faae han Krigskibe, store og prægtige, i Washington var et under Arbeide paa 96 Kanoner. Amerikanerne ere allerede meget stolte af deres Marine, og Palmer faae paa et Værtshuus Skildt paa Landeveien.